**ΟΡΟΙ ΚΑΙ ΕΠΕΞΗΓΗΣΕΙΣ**

**ΚΕΦΑΛΑΙΟ 3ο**

1. **Αργυραμοιβοί-τραπεζίτες**: έμποροι οι οποίοι χορηγούσαν πιστώσεις και ανταλλαγές νομισμάτων σε αγορές
2. **Γαληνοτάτη Δημοκρατία:** η δημοκρατία της Βενετίας
3. **Εμποροπανηγύρεις**: θεσμός του 12ο αιώνα διεθνής αγοράς, όπου δεν προσφέρονται μόνο εμπορεύματα, αλλά γίνονται και ανταλλαγές νομισμάτων από ειδικευμένους αργυραμοιβούς.
4. **Πρόνοια:** Σύστημα, βάσει του οποίου ο αυτοκράτορας παραχωρούσε έκταση γης, με τα εισοδήματά της σε ένα ισχυρό πρόσωπο, το οποίο από την πλευρά του αναλάμβανε ορισμένες υποχρεώσεις έναντι του αυτοκράτορα. Από το 12ο αι. και εξής οι υποχρεώσεις αυτές είχαν στρατιωτικού χαρακτήρα. Από το 13ο αιώνα η Πρόνοια έτεινε να καταστεί κληρονομική.
5. **Προνοιάριος:** ο στρατιωτικός εκείνος στον οποίο ο αυτοκράτορας παραχωρούσε αγροτικές εκτάσεις ή το δικαίωμα είσπραξης φόρων, με αντάλλαγμα την παροχή στρατιωτικής υπηρεσίας.
6. **Ρωμανία:** η επικράτεια του Βυζαντινού κράτους
7. **Σταυροφορία:** ο ιερός πόλεμος που κήρυξε ο πάπας κατά των Αράβων για την απελευθέρωση των Αγίων Τόπων.